Надер Мансур - Да бъдеш като Исус (ТЕКСТ)\n„ДА БЪДЕШ КАТО ИСУС“\nХубаво е, когато идваме да се поклоним заедно. И просто ви поздравявам в блаженото име на Учителя, за благодатта и мира, които идват само от Бога и от Неговия чудесен Син, Исус Христос. Събрали сме се, за да почетем Бога и да Му се поклоним. Дошли сме днес точно с тази цел. И искам да помним тази цел докато споделям някои мисли, които Господ е положил върху сърцето ми за всеки един от нас. И само моля за голяма услуга докато започвам – да се молите, моля, за своя брат отпред, докато говоря – да ни споходи Господното благословение и изговорените думи да бъдат необходимата ни твърда храна и навременни за всички нас. Просто искам да издигате ума си в молитва от време на време докато говорим и да отправяте молби към Господа от ваше име и от името на вашия брат, който стои отпред. И докато започваме искам само да помислим за темата на лагера. Каква е темата на лагера? „Отразяване на Христос.“ За да отразяваме Христос, ние трябва да гледаме... къде? Към Христос. Това е единственият начин, по който можем да отразяваме Христос.\nОзаглавих вестта тази сутрин „Да бъдеш като Исус“. Няма да ви моля да вдигате ръка. Мисля, че самото ни присъствие тук – на всеки един от нас – посочва, че всички ние искаме да бъдем като Исус. Не е ли така? Това е целта ни. Това е начинът, по който можем да отразяваме Неговия характер. Искам да отделим известно време днес, за да видим как можем да бъдем като Исус, дали наистина сме като Исус, а ако не сме, какво можем да направим, за да се уверим, че сме като Исус. Искам да си тръгнем от това място като Исус, а не неприличащи на Него.\nИскам да започнем с една красива притча, която искам да разгледаме, и да отделим малко време днес за изговореното от Исус в Матей 22 гл. Затова ако сте достатъчно благословени да носите Библията си със себе си, бих желал да отворите Библията си на Матей 22 гл. Матей 22 гл. Ще прочетем тази притча, след което ще прекараме малко време в анализиране на някои мисли, които се съдържат в притчата, изговорена от Исус, и ще видим какво можем да научим. Матей 22 гл. Ще започнем с 1 ст. Тук Божието слово казва:\n„И Исус пак започна да им говори с притчи, като казваше: Небесното царство прилича на цар, който направи сватба на сина си. Той разпрати слугите си да повикат поканените на сватбата; но те не искаха да дойдат. Пак изпрати други слуги, като им каза: Кажете на поканените: Ето, приготвих обяда си; телетата ми и угоените животни са заклани и всичко е готово; елате на сватба. Но те пренебрегнаха поканата и си отидоха, всеки по своя път: един на своята нива, а друг на търговията си; а останалите хванаха слугите му и безсрамно ги оскърбиха и убиха. И царят се разгневи, изпрати войските си и погуби онези убийци, и изгори града им. Тогава каза на слугите си: Сватбата е готова, но поканените не бяха достойни. Затова идете по кръстопътищата и колкото хора намерите, поканете ги на сватба. И така, онези слуги излязоха по пътищата, събраха всички, които намериха - зли и добри; и сватбата се напълни с гости. А царят, като влезе да прегледа гостите, видя там един човек, който не беше облечен в сватбарска дреха. И му каза: Приятелю, ти как си влязъл тук, без да имаш сватбарска дреха? А той мълчеше. Тогава царят каза на служителите: Вържете му краката и ръцете и го хвърлете в тъмнината отвън; там ще бъде плач и скърцане със зъби. Защото мнозина са поканени, а малцина са избрани.“\nВ тази притча имаме много интересен разказ, който е приложим в продължение на огромен период от време – простиращ се чак до края. Искам да прекараме известно време в разглеждане на някои мисли, които се съдържат в тази притча, само набързо, и да видим как тя говори на нас днес. Преди всичко, в тази притча има редица различни дялове, които искам да изследваме заедно. Но преди всичко искам да разберем: На кого говореше Исус в тази притча? Добре. Благодаря. На фарисеите. Ако сте ме чували преди, знаете, че обичам да задавам много въпроси. Обикновено задавам въпроси, за да мога да получавам отговори. Понякога нямам нищо против да почакам. На кого говореше Исус? На фарисеите, на книжниците, на старейшините и на водачите на еврейския народ, по-конкретно, когато в 1 ст. се казва:\n„И Исус пак започна да им говори...“\nТова „им“ се отнася за онези водачи на еврейския народ. Но тази притча не се отнася само за евреите. Тя се отнася за всички нас. Но тя има конкретно приложение, което отправяше Исус, към еврейския народ, чието значение искам да видим. Тази притча също така не е ограничена до тях. Тя се простира също и до езичниците и обхваща огромен период от време. Празненството, сватбеното празненство тук се отнася до един съюз. Това представлява бракът, нали? Той е съюз. Той е съюз между Христос и...? Неговия народ, Неговата невеста. Той е съюз на човешкото естество и...? Божественото естество. Това представлява сватбеното празненство. И според тази притча главната грижа, която имаше Христос, всъщност беше отговорът на всички поканени. В тази притча има редица различни отговори. И един от тях ще бъде отговор, който вие и аз даваме. Това искам да изследваме. Христос беше загрижен главно за различните отговори, които се представят в тази притча. И точно отговорите са тези, които пораждат цялата разлика за онези, които са или вътре, или вън от сватбата. Какъв е нашият отговор? Някои от отговорите в тази притча се оказват по естество смъртоносни. И е важно за нас да се уверим, че когато сме поканени на сватбеното празненство, когато сме гости на сватбата, е важно да се уверим, че откликваме по правилния начин. Защото има само още една алтернатива, само още една възможност за избор, и един много измамлив отговор, за разглеждане на който искам също да отделим известно време. Но нека само малко анализираме притчата и погледнем трите естествени дяла, които се появяват. Първият дял е от стих 1 до стих 7, където Христос е конкретно загрижен за евреите и за еврейския народ, за фарисеите, за еврейските водачи и за всички, които бяха подвластни на тях, всички онези, които бяха представени от еврейския народ. Разбира се, във 2 ст. ни се казва:\n„Небесното царство прилича на цар...“\nКого представлява царят? Бог Отец. Той направи сватба за Своя...? Син. Синът е...? Христос. Това е нещо, което Бог е направил. И Той разпрати в 3 ст. призив. Той изпрати призив към онези, които вече бяха...? Поканени. Интересно. Това не е поканата. Призивът беше изпратен към онези, които вече бяха поканени на сватбата, за да им каже да дойдат. Беше обичай в Изтока, когато сановник от царско потекло или някои високопоставен човек направи празненство или сватба, той не само да изпрати покани, но също и да изпрати хора, които да напомнят, да изпрати слугите си:\n„Уверете се, че ще дойдете на сватбата. Остава една седмица.“\n„Уверете се, че ще дойдете на сватбата. Остават два дена.“\nТова беше обичай. И виждаме, че беше представено това. И царят каза на слугите си да излязат и да повикат всички поканени да дойдат на сватбата, защото тя беше готова.\nКакъв е първият отговор?\nТе не искаха да дойдат. Тук Христос говореше на еврейския народ. Те бяха поканени на сватбеното празненство, за да работят заедно с Бога, а евреите постоянно отказваха на призива да дойдат на сватбата. Но този цар е милостив, търпящ и дълготърпелив. Той не желае никой да погине. Какво прави той? Изпраща слугите си отново. Той не приема „не“ за отговор. Той ги изпраща отново и настоява в милостта си. Той казва:\n„Не. Нужно ми е да отидете и всъщност да им кажете, че всичко е готово.“\nВ 4 ст.: „Пак изпрати други слуги, като им каза:\nКажете на поканените: Ето, приготвих обяда си; телетата ми и угоените животни са заклани и всичко е...“? „...готово.“\nТова е много важен момент. Всичко е готово.\n„...елате на сватбата.“\nТова направи царят. Всичко в сватбата вече беше приготвено и всичко беше готово. Всичко, което трябваше да направят хората, беше да...? Дойдат. Единственото нещо, което трябваше да направят хората, беше просто да отговорят на...? Поканата. Не е ли така? Това е важен принцип, защото същата покана е отправена към нас. И царят казва:\n„Всичко е готово. Само...“? „...елате на сватбата.“\nТези хора нямаха какво да направят, за да допринесат за сватбата, по какъвто и да е начин. Всичко, което трябваше да направят, беше просто да дойдат и да присъстват. Разбира се, Господните ученици работеха с Исус по отправяне на тази покана към еврейския народ, на поканата относно Божието царство, което е подобно на сватба, и по поканването на хората да дойдат на сватбата. Това е евангелската покана. Това е поканата да дойдем на тази сватба, която вече е приготвена.\nВиждате ли, тази притча се отнася до небесното царство. Не е ли така? В началото на притчата Исус каза:\n„Небесното царство прилича...“\nНа това прилича небесното царство.\nИ знаем, че за проповядването на Исус, когато Той започна да проповядва, Библията казва... Той казваше:\n„Покайте се, защото наближи небесното царство“ (Матей 4:17).\nТо е настъпило. Сватбата е настъпила. Същото нещо Той каза на учениците Си, когато те започнаха да проповядват. Той им каза:\n„И като отивате, проповядвайте, като казвате [на хората]...“ какво? „...Небесното царство наближи“ (Матей 10:7).\nТова беше сватбената покана за еврейския народ. Но тогава имаме печалната трагедия, окаяния отговор, който намираме в 5 ст. Забележете какво се случва. Казва се:\n„Но те пренебрегнаха поканата и си отидоха, всеки по своя път: един на своята нива, а друг на търговията си.“\nКакво означава казаното „но те пренебрегнаха поканата“? Присмяха ѝ се. Има много отговори. Това е хубаво. Те ѝ се подиграха. Те не я зачетоха според значимостта, която заслужава. Не я взеха на сериозно. Поругаха ѝ се. Искам да забележите тук нещо. Това е принцип, изявяващ се в поведението на евреите, който наистина е едно човешко поведение. Какъв беше първият отговор, който дадоха те? Първият отговор беше да пренебрегнат поканата. Те отказаха да дойдат. Тук виждаме друг отговор. Какъв е отговорът сега? Присмиване и подигравки. Има нещо интересно в човешкото естество. Когато на пътя ви застане истината и вие я пренебрегнете, щом тя дойде втори път, вие ще я презрете. Ще я осмеете. Затова внимавайте за тази първа стъпка на отхвърляне. Тя е много опасна. И ще видим колко опасна беше тя, защото евреите пренебрегнаха Месия и пренебрегнаха поканата на милост, и този отговор в действителност показва едно нарастващо закоравяване. Имаше нарастващо закоравяване. А мнозина по най-презрителен начин отказаха поканата на милостта, която Христос отправи чрез учениците Си. Дотолкова, че това се разви.\nКакво се случи в 6 ст.? Тук се казва:\nКои са останалите? Последното поколение евреи, които щяха да чуят поканата за сватбата. Виждате ли, Бог канеше еврейския народ от самото им зараждане да дойдат на сватбеното празненство, да приемат поканата Му, за да могат да бъдат свидетели за Него, за да отправят и те поканата към други. И през цялото време те я отхвърляха и я презираха. И чак до самия край. Тук се казва:\n„...хванаха слугите му и безсрамно ги оскърбиха и...“? „...убиха.“\nТова е много интересен отговор. Знаем, че това се случи, когато се състоя преследването на ранната църква. Хората, които оглавяваха преследването, бяха...? Евреите. Не е ли така? Не е ли удивително? Това не бяха езичниците, не бяха друговерците, а беше Божият избран народ. Те избиха Божиите вестители и служители. Това отхвърляне е трето закоравяване. Точно това ще се случи. Когато истината застане на пътя ви за първи път и вие я пренебрегнете, следващият път вие ще ѝ се присмеете, а следващият път, когато тя дойде, вие ще се...? Борите срещу нея. И ще я нападате. Това е духовната слепота, която обзе евреите. Внимавайте много какво правите с...? Поканата. Това е истината. Това може да ни закорави до степен, в която да убием вестителя. Онова, което се случи с тях, в 7 ст., разбира се, е погубване. Евреите запечатаха своето отхвърляне на Божията милост. В следствие на това Божията защита беше оттеглена и римска армия дойде и...? Разруши Ерусалим. Бог не отхвърли евреите, нали? Те отхвърлиха Него. И това докара върху тях погубление. Водещият надолу път към погублението започна с едно решение – да пренебрегнат поканата да дойдат. Всъщност точно това постави началото на целия процес. И това ги водеше напред - от едно закоравяване към друго. Затова нека обърнем внимание на урока на евреите. Той е много важен за нас.\nХристос говореше на тези хора и Той им пророкуваше в тази притча какво щеше да се случи. И точно това се случи. Това беше около 40 години преди разрушението на Ерусалим. Но не трябваше да бъде така за евреите.\nВиждате ли, когато ние отхвърлим истината, това ни причинява нещо, което наистина не разбираме напълно. Това позволява на Сатана да поеме по-голям контрол над нас.\nИмал съм възможността да споделям с хора истината и е интересно как виждате тази прогресия на отговорите, при едни и същи хора. Което ни показва, че това е човешкото естество. Преди всичко, хората казват:\n„Не се интересувам наистина.“\nСлед известно време споделяте отново и хората започват да се шегуват с онова, което се опитвате да кажете. Те започват да му се присмиват. И не след дълго същите хора, които отново и отново са отхвърляли истината, започват да избиват вестителите. Знаете ли какво причинява избиването на вестителите? То възпрепятства това поканата да достигне до други. Така че не само че ние няма да дойдем, не само че ще ѝ се присмеем, но и ще нападнем средството, чрез което могат да дойдат и други при истината и да я разберат. Ще умъртвим вестителите. И така не само че ние няма да отидем, но и всички останали няма да могат да чуят за нея. Вероятно не това е начинът, по който мислят те, но някой на заден план мисли точно така. И точно така той внушава на хората да се държат. Виждаме това много ясно в примера с евреите, при който хората взимаха пистолетите си, така да се каже, своите духовни пистолети, и започваха да нападат вестта на истината. Затова внимавайте да не се намерите такива.\nДа продължим. Осми стих поставя началото на следващия дял, в който виждаме, че историята продължава и поема по- голям обхват, сега разширяващ се отвъд евреите. И този по-широк обхват се доближава много повече до нас. Той ни касае в много по-голяма степен. В милостта си царят не отменя сватбата. Слава на Бога! Тук има сватба, при която всички гости не искат да дойдат. Какво бихте направили вие? Да отмените сватбата. Вероятно това бихме направили ние. Но царят не отменя сватбата. Той казва:\n„Добре. Имаме друг план. Искам сега да отидете по кръстопътищата и околните пътища и да доведете всички.“\nТази покана представлява обширната покана, която сега се простира до всички езичници. Евреите отказаха, но Бог не направи така. Той продължава и поканата бива отправена към езичниците. В 8 ст. се казва, че слугите трябваше да отидат, защото поканените не били...? Достойни. Защо поканените не бяха достойни? Те презряха поканата. Те отхвърлиха призива да дойдат. И това доказа, че бяха недостойни. Тук, в 8 ст., се подчертава също така момент, за който говорихме по-рано, като се казва:\n„Тогава каза на слугите си: Сватбата е...“ какво? „...готова.“\nСватбата е готова, напълно завършена. Това е наистина значим момент. Делото на Евангелието и делото на спасението е напълно готово. И има покана към нас да дойдем. Виждате ли, идваме на сватба, която е готова. Не идваме, за да помогнем за приготвяне на сватбата. Не идваме, за да помогнем за готвенето на храната. Не идваме, за да помогнем за подготвяне на залата. Не идваме, за да помогнем за организирането. Не идваме, за да извършим някакви приготовления в последната минута за сватбата. Идваме на сватба, която е...? Готова. Това е от голямо значение за нас. Защото по естество ние имаме склонност да искаме да помогнем. Толкова добронамерени сме, нали? Обичаме да помагаме. Но тази обич към помагането е много опасна, защото това е аз-ът, който казва:\n„Аз искам да имам дял в сватбата и в приготвянето на сватбата.“\nНаистина за това се отнася Евангелието. И искам да помислим за тези неща. Не съдействаме и не допринасяме за сватбата по какъвто и да е начин. Идваме на сватба, която е готова. Това е нещо, което си заслужава да помним.\nДа отидем на 9 ст. и да видим какво още се случва тук. Казва се:\n„Затова идете по кръстопътищата и колкото хора намерите, поканете ги на сватба.“\nТук има призив към езичниците.\n„Колкото хора намерите.“\nТова е обширна, всеобща покана.\n„Колкото можете да намерите, доведете на сватбата.“\nВсеки е поканен. В 10 ст. откриваме, че „онези слуги излязоха по пътищата, събраха всички, които намериха - зли и добри; и сватбата се напълни с гости.“\nВсеки е поканен, дотолкова, че сватбата сега е...?\nПълна. Имаме пълна къща. Слава на Господа! Сватбата е пълна с гости. Но има нещо, на което искам да обърнем особено внимание. Искам да имате това предвид. Ще се върнем на него. Тук се казва, че слугите поканили два вида хора. Не е ли така? Кои са двата вида? Добри и...? Лоши. И всички те отишли на сватбата. Искам да помним това, защото ще се върнем на него. Сега имаме сватба, която е пълна с гости. Но има нещо интересно в тази уговорка, като част от приготовленията за сватбата. Царят имаше много интересен план. Виждате ли, за всеки гост царят беше приготвил много специална...? Дреха, която беше част от поканата. За да дойде всеки един от гостите, той трябваше да носи...? Дрехата, предоставена специално за него. Тази дреха беше дар от...? Царя. Това не беше дреха, която те носеха със себе си. Това не беше дреха, за която те бяха допринесли по какъвто и да е начин. Това беше дреха, напълно приготвена от царя, която всеки гост трябваше да облече, като така показва уважение и почитание към...? Царя. Това беше също и обичай в Изтока. Христос говореше за нещо, с което хората бяха запознати. Когато някой важен човек канеше гости, много пъти беше обичай той да предостави специални дрехи, за да посетят поканените това събрание, това празненство, тази сватба, каквото и да е. И се считаше за тежко оскърбление да се откаже дрехата, която е предоставена от домакина. И виждаме това да се появява от притчата. Но, виждате ли, че тази притча говори за нашата покана – към всеки един от нас днес. И тя говори за това коя дреха ще имаме. Защото всъщност точно тази дреха е това, което ни прави като Исус. В действителност за това се отнася притчата. И ето къде тя се приближава до всеки един от нас днес. Сватбените дрехи са за всички. И едно от условията на поканата, разбира се, е че всички те трябва да облекат тези сватбени дрехи. Според царя, няма значение кой е добър и кой е лош. Всеки се нуждае от дреха. Не е ли така? Това е от голямо значение. Царят не се интересува откъде идвате, какъв е произходът ви, дали той е добър или лош. Според царя, всеки един се нуждае от дреха. Това е от значение. Защото това ни касае в по-голяма степен. И единствената дреха, която царят приема, е дрехата, която той предоставя. Виждате ли, тази сватба има някои много сериозни условия за вход. Това тържество има някои сериозни условия за вход. Царят няма да приеме никоя друга дреха освен тази, която предоставя той.\nДа отидем сега на следващия дял и да видим къде притчата се доближава до нас, сега лично до всеки един от нас. И точно тук е мястото, на което искам да отделим известно време, в малкото време, с което разполагаме (а то бързо изтича) и да видим какво можем да извлечем от тази притча.\n11 ст. - забележете какво се случва тук:\n„А царят, като влезе да прегледа гостите, видя там един човек, който не беше облечен в сватбарска дреха.“\nТук има човек, който не носи сватбена дреха. Този вид човек очевидно е откликнал на поканата да дойде. Не е ли така? Той дойде на сватбата. Но той дойде на сватбата според негови собствени правила, според негови собствени условия. Той не прие предложената дреха. Той имаше собствена дреха. Този човек трябва да е мислил, че неговата дреха е...? Не твърде лоша. Че неговата дреха е...? Достатъчно добра.\n„Моята дреха ще впечатли царя. Почакай докато я види. Не ми е нужна онази дреха на вратата. Много благодаря. Имам собствена.“\nВсъщност точно това казва Исус между редовете. Разбирате какво казвам, нали? И това е важно, защото тази притча, братя и сестри, е написана за вас и за мен, а не само за евреите. Тази притча се занимава именно с онзи дълбоко вкоренен проблем в нашето човешко естество, който ни възпира наистина да участваме в сватбеното празненство. А това е проблем, който Исус ни представя тук. Виждате ли, в тази притча имаше три категории хора. Първата група, или евреите, бяха открито отхвърлящите. Не е ли така? Те дори не се постараха да дойдат. Казаха:\n„Не, благодаря. Това си е твоя сватба. Не сме заинтересовани. И ако продължаваш да ни безпокоиш, ще убием слугите ти.“\nТова и направиха. Напълно отхвърлящи поканата на милостта. Категория втора са онези, които...? Приемат поканата. И категория трета.. са кои? Тези, които приемат поканата според свои собствени условия. Трите категории. Мога уверено да кажа, че никой от нас, които сме тук, не е в първата категория. Така ли е? Фактът, че сме тук днес, означава, че по някакъв начин ние сме осъществили някакво приемане на поканата. Така че това оставя само две категории, в които можем да бъдем. Ние сме или в едната, или в другата. И това е въпросът. В евангелското празненство има две групи хора, които са приели поканата. Някои са дошли според свои собствени условия. Някои са дошли според условията на царя. Въпросът днес е следният: В коя сте вие? В коя съм аз? Защото всички ние мислим, че сме дошли според условията на царя. Защото ни харесва да мислим така. Това е нещо естествено за нас. Но искам наистина да изследваме сърцето си днес и да видим дали наистина сме на това сватбено празненство според свои собствени условия или напълно според условията на царя. В разглеждане точно на това искам да отделим време. И печалното нещо е, че това състояние е от най-измамно естество. То е толкова измамно, че стана причина този човек да бъде...? Погубен, точно както...? Евреите. Каква загуба! Те дори не си направиха труда да дойдат на сватбата, но този човек чу поканата. Той откликна. Той дойде. Той се яви на сватбата, но неговата участ беше същата като на онези, която я бяха отхвърлили открито. Това е сериозна, сериозна измама, която искам да разкрием.\nЗабележете какво се казва в следващия стих (в 12 ст.):\n„И му каза: Приятелю, ти как си влязъл тук, без да имаш сватбарска дреха?“\nЦарят звучи изненадан. Царят влиза и изследва гостите и единственото нещо, което изпъква над всички останали, е този човек, облечен със собствените си дрехи. И царят отива и казва:\n„Приятелю, как така си тук без дреха?“\nИма нещо по отношение на външния вид на човека и на присъствието на човека в това състояние, което стряска царя. Какво означава, когато се говори за това, че царят идва, за да види гостите? Какво представлява това? Дело на изследване. Дело на...? Съд. Това се случва точно в този момент. При което царят преглежда гостите. А гостите сме всички ние. Всички сме тук. Не е ли така? Затова искам да си представим себе си като гости, седящи на сватбеното празненство на царя. И предстои днес царят да изследва и да види кой е облякъл сватбената дреха. И, което е по-важно, кой не е облякъл сватбената дреха. Виждате ли, едно е да се дойде на сватбата, друго е да се носи сватбената дреха. А има толкова много хора, които присъстват на сватбата, които мислят, че са облекли дрехата, когато в действителност...? Не са я облекли. Те мислят, че тяхната дреха е достатъчно добра, но когато бъдат попитани, те ще...? Мълчат, както направи човекът. Това се казва в края на 12 ст.\n„А той мълчеше.“\nЗащо мълчеше той? Нямаше извинение. Той беше себеосъден, нали? Той беше себеосъден. Когато царят го попита, той осъзна, че всъщност не е почел царя. Той можеше също така да не си беше направил труда да дойде на сватбеното празненство. Той мълчеше. Неговият отказ да приеме онова, което царят беше предложил в милостта си, се оказа негово собствено осъждение.\nНека анализираме тук само набързо още няколко аспекта, защото това се приближава до нас. Виждате ли в колко голям период във времето се простира тази притча? От евреите чак до самия край, по времето на съда, по времето на изследването. Точно в този момент живеем ние сега. И ще дойде моментът, в който ще влязат в сила и следващите стихове.\nВ 13 ст. се казва:\n„Тогава царят каза на служителите: Вържете му краката и ръцете и го хвърлете в тъмнината отвън...“\nКъдето ще има погубление, където ще има загуба за онези, които не са се съобразили с условията на поканата. Този момент предстои да настъпи скоро. Така че тази притча в действителност още не е завършена. Слава на Бога за това! Слава на Бога за това! Защото, знаете ли, има много от нас, които са като този човек на сватбата. И точно това искам да изследваме, само малко. Но преди всичко нека задам въпроса:\nКакво представлява тази сватбена дреха?\nВсичко зависи от сватбената дреха, в заключителната част на притчата. Какво представлява сватбената дреха? Амин. Всички знаят. Христовата праведност. Слава на Господа. Да погледнем някои пасажи, които ни казват това. Да отворим... Задръжте пръст или показалец на Матей, може би ще се върнем тук. Да отворим на Исая 61 гл. Исая 61 гл. И само набързо ще погледнем няколко пасажа, за да видим какво казва Господното слово. Исая 61 гл., ще погледнем 10 ст. Исая 61:10. В Исая 61:10 се казва:\n„Ще се развеселя премного в Господа, душата ми ще се зарадва в моя Бог; защото Той ме облече с одежди на спасение, загърна ме с мантия на правда - загърна ме с мантия на правда като младоженец украсен, подобно на първосвещеник, с венец, и като невеста накитена с украшенията си.“\nТук формулировката е на сватба, отново. И за дрехата тук се казва, че е... какво? Дреха на...? Праведност. Това е дреха на спасението. Праведност и спасение. Кой дава тази одежда, тази дреха? Бог, Царят. Така че това е изображението, което Христос използваше, и фарисеите и слушащите Го хора би трябвало да са запознати с този пасаж, какво би представлявало това. Това е правдата, която Бог дава. И източникът на тази праведност е самият Цар.\nДа отворим на Исая 54 гл., за да видим основата, защото това е аспект, който е толкова неправилно разбиран днес, от всички нас, в един или друг момент от нашата опитност. Исая 54 гл. Ще погледнем там 17 ст. Исая 54 гл., в 17 ст. Библията казва:\n„Нито едно оръжие, скроено против тебе, няма да успее; и ще победиш всеки език, който би се повдигнал против тебе в съд. Това е наследството на слугите Господни...“\nТова, върху което искам да се съсредоточим, е последната част.\n„...и правдата им е от Мене, казва Господ.“\nПрипомнете си, че всичко в сватбата вече беше приготвено и готово, включително и дрехите. Затова Бог казва:\n„Аз ще ви облека в тази дреха. Тази праведност в действителност е от Мен. И не искам никога да забравяте това.“\nТова е от значение за нас.\n„Праведността им е от Мен.“\nЕто защо в книгата Откровение, ако отворите там... Да погледнем начина, по който това е представено в края. Това е мястото, където ние влизаме в картината по един много ясен начин. Откровение 19 гл. Ще погледнем 8 ст. Обърнете особено внимание как е формулирано това. За нас е важно да излагаме правилно Словото на истината. В Откровение 19:8 се казва:\n„И даде й се да се облече в чист и светъл висон; а висонът е...“\nКакво? Чия праведност?\n„...праведност на светиите.“\nКак работи това? Дали тази праведност е праведността на светиите или тази праведност е Божията праведност? Дали е 50-50? 40-60? Кое? Добре. Виждате ли, това е от голямо значение. Какво означава, когато в Писанието тук се казва, че това е праведността на светиите? Необходимо е да зададем следния въпрос:\nОткъде я вземат светиите?\nОт Бога. Те я правят своя собствена и я обличат като така тя става лично и поотделно тяхна. Но чия праведност е тази? Божията праведност.\n„Праведността им,“ казва Той, е от...? „...от Мен.“\nДобре. Това е един начин да се изрази това. Благодаря. Неговото дихание в тях. Това е от значение, от голямо значение за нас. Човекът на сватбеното празненство, който не носеше дрехата, мислеше, че има достатъчно от своята...? Праведност. Никой от нас, които сме тук, разбира се, не мисли това, нали? Не е нужно да ви моля да вдигате ръка. Но дали наистина? Това е въпросът. Виждате ли, човекът наистина беше много уверен в това, че носеше собствените си дрехи. Не и докато дойде царят и го погледна. Всички останали на празненството вероятно дори не бяха забелязали това. Интересно е.\nЗнаете ли, като брат и сестра можем да се погледнем един друг. Всички изглеждаме толкова праведни, колкото и другите. Но царят може да види. Това е от голямо значение за нас. Тази праведност всъщност не е нищо друго, освен Христовата праведност, Христовата праведност, която се придобива от светиите. Тя става тяхна. Но тя не е нещо, произведено от тях. Не е нещо, което те са измислили, защото сватбата вече е готова. Това не е друго, освен неопетненият характер на...? Спасителя. Тази дреха на праведността е характера. И нека сега научим от какво е изграден характерът, от какво е изграден той. От мисли и чувства. Този характер, тази дреха на праведността, идва напълно от Исус. В Духа на пророчеството се казва, че тази дреха е изтъкана на небесния стан и няма дори една нишка, направена от човек. Знаете ли какво означава това? Ако има и една нишка в дрехата, която носите, която да е направена от човек, вие носите погрешната дреха. Една нишка! Това е от значение.\nДа видим откъде идва тази праведност. Да отворим на Римляни 3 гл. Римляни 3 гл. Искам да отправя предизвикателство наистина да помислите за своето сърце – откъде вие сте получили своята дреха. Римляни 3 гл. И ще погледнем тук стихове 21 и 22. Римляни 3 гл., четем от 21 ст. нататък. Апостол Павел казва:\n„А сега и независимо от закона се яви Божията правда [за нея говорим]...”\nСледователно, тази праведност не идва от...? Не идва от...? Закона. Това е Божията правда, „независимо от закона“. Тя е явена, открита е.\n“...за която свидетелстват...“? „..законът и пророците.“\nКакво представлява тя? Ето. 22 ст.:\n„...а именно Божията правда, чрез вяра в Исус Христос, за всички и на всички, които вярват; защото няма разлика.“\nТази праведност беше изработена, постигната и изявена от Христос. Тя достига до нас от Христос. Тя не достига до нас от...? От закона. Но за нея свидетелства...? Законът. Законът не е отменен. Законът стои като свидетелство. Той стои, за да свидетелства, че тази праведност наистина е приемлива и е в съзвучие с Божиите изисквания. Но той не произвежда, не генерира тази праведност. Тя идва единствено и цялостно от Христос. И тя идва, както се казва, на всички, които... правят какво? Които вярват. Виждате ли, братя и сестри, това е праведност чрез...? Вяра. Това представлява дрехата в действителност. Поканата за сватбеното празненство е да дойдем и да приемем поканата, и това е да приемем праведността на Царя чрез вяра. Толкова просто е. И все пак толкова много от нас намират това за толкова сложно и трудно.\nДа видим какво се казва в 1 Коринтяни по отношение на това. 1 Коринтяни 1 гл. Само няколко страници по-нататък. 1 Коринтяни 1 гл. 1 Коринтяни 1 гл. Забележете какъв е направен Христос за нас. И това е аспект, върху който наистина искам да помислите откровено, със собственото си сърце. Искам днес да отправя предизвикателство към вас, защото е толкова лесно, толкова лесно е да мислим, че сме добре. Защото седим тук, защото казваме по време на срещите „амин“, защото пеем, защото знаем, защото правим всички тези добри неща. Толкова лесно да отклоним въпроса като кажем:\n„Вестта се отнася за този брат или за тази сестра, която е тук. При мен нещата стоят добре.“\nЗатова искам да отправя предизвикателство към вас наистина да помислите и да изследвате сърцето си внимателно днес. Да погледнем 1 Коринтяни 1 гл. Забележете какво се казва в 30 ст. В 1 Коринтяни 1:30 се казва:\n„А от Него [от Отец] сте вие в Христос Исус, Който стана за нас мъдрост от Бога и правда [тук се намира онази праведност, за която говорим]...”\nВсичко е в...? Христос. И всичко е завършено. И всичко е готово. Имаме склонност често да разделяме оправданието и освещението. Впускаме се в наистина дълбока теология, ставаме наистина добри в определенията. Това е тук, това е ей там. И в хода на това ние изпускаме от погледа си Исус. Има много хора (и знам това фактически), които разбират, че оправданието и праведността наистина са от Христос, и те ги получават от Христос, но освещението е техен принос. И знам това фактически. И искам да помислите. Казвате си:\n„Не, не. Разбира се, че аз не мисля така.“\nМоже би не мислите така в тази формулировка, но плодът разкрива как мислим. Не можем да спорим с това. Човекът може да си е казал,\n„при мен нещата са добре, нямам проблеми“\nи може да е изложил наистина добър аргумент за дрехата си. Но когато влезе царят, той мълчеше. Виждате ли, много пъти мислим и считаме, че Христос ни дава праведността като начален тласък, и ние продължаваме напред като казваме:\n„Благодаря Ти, Господи. Аз ще поема оттук нататък.“\nИ тичаме. Защото освещението е...? Всеки добър адвентист може да издекламира онзи цитат.\n„Освещението е дело за цял живот, братко. Ние работим върху своето освещение.“\nЩе ви кажа нещо: Христос е нашето освещение. И начинът, по който придобивате Неговата праведност, е същият начин, по който придобивате Неговото...? Знаете ли какво всъщност е освещението? Това е продължаваща праведност. Това не е нещо по-различно. Не е добавка. Не е като нещо, за което Христос да казва:\n„Ето ви малко, а сега е нужно да си набавите останалото, което се нарича „освещение“. Това ще ви отнеме цял живот. Заловете се за работа.“\nЗнаете ли, че има много хора, които мислят така? Освещението е чрез вяра. Всичко е завършено в Исус Христос. Всичко. Той е дрехата. Ако тази дреха има една нишка, братко или сестро, една нишка, направена от хора, тази дреха е напълно и цялостно отхвърлена от Бога. Това е доста близък до нас призив. Забележете как това се представя в Римляни 13 гл. Да се върнем там, на Римляни 13 гл. Римляни 13 гл. Тази праведност, това освещение, това изкупление чрез вяра. Забележете как Христос е всичко и във всички. Римляни 13:14. Тук апостол Павел, в заключение на книгата си, казва (в 14 ст.):\n„Но се облечете с Господ Исус Христос и не се грижете за плътта, за да угаждате на нейните страсти.“\nОбличате се с...? Господ Исус Христос. Знаете ли, Господ Исус Христос е Този, Който всъщност е дрехата. Той е праведността. И Той е освещението. И Той е изкуплението. И Той е славата. Знаете ли, ние не отдаваме на Христос цялата заслуга, която заслужава. Ние отчаяно искаме да имаме някаква заслуга за сватбата. Това е естеството на човека. Само малко.\n„Господи, направих...“ „Господи, правя...“\nНе се обличаме напълно с Господ Исус Христос. Знаете за какво говоря, нали? Много хора ме гледат втренчено с насмешлив поглед в очите си. Но знаете ли за какво говоря, братя и сестри? Наистина съм откровен тук, защото това е проблем, който е поразявал Божия народ от първия му ден. Искаме някак, по някакъв начин, дори с малко, да допринесем за сватбата. А Бог казва:\n„Не. Тя е готова. Всичко, което трябва да направите, е да дойдете според Моите условия. И ако дойдете според своите условия, съжалявам, но ще трябва да ви изгоня от сватбата.“\nТова е сериозен, сериозен призив. Аз-ът, братя и сестри, не иска да умре. Това вече беше споменато и то се представя ясно в „Пътят към Христос“:\n„Аз-ът е най-големият враг, с който трябва да се борим.“\nАз-ът иска някакво признание. Аз-ът иска да направи нещо.\n„Аз направих нещо.“ „Аз пазих съботата – всяка седмица!“\nБратя и сестри, Господ Исус Христос е нашата праведност и нашето освещение. Той е цялата съвкупност. И ако Той не е цялата съвкупност за вас, вие се намирате на опасна почва. И ви предупреждавам, като брат и сестра, защото, знаете ли, ние сме тази напаст през цялото време. Това е човешкото естество. Всеки ден трябва да обличаме дрехата на Христовата праведност, чрез вяра. Така че никоя плът да не се хвали с каквото и да е нещо, което правим, а да се хвалим... къде? В Господа. В Неговата праведност. Знаете ли, че когато разберем праведността чрез вяра, това прави нещо за нас? Това сваля от раменете ни голямо бреме. Имаме голямо бреме, което се нарича:\n„Изпълнявай или ще бъдеш наказан.“\n„Влез в крак с програмата или си вън.“\nИмаме това бреме. И то е едно тежко бреме. Знаете ли, че някои хора се затрудняват в опит да понесат това бреме? Някои хора се затрудняват толкова много, защото продължават да объркват нещата, продължават да се провалят, че те са съвсем близо до отказване. Поради това, че това голямо бреме е върху раменете им. Те трябва да го извършват. Братя и сестри, искам да ви представя Христовата праведност. Тя е завършена. Тя е завършена в Него. Христос не казва:\n„Искам да ми помогнеш да те спася.“\n„Искам да Ми позволиш да те спася. Вече съм направил това за теб. Моля, приеми го.“\nИ приемането на това ще окаже разлика. Няма съмнение в това. Но ние имаме един изкривен начин на мислене, защото сме човешки същества. И не ви говоря като че стоя тук, на другата страна. Аз съм в същата неприятна ситуация, в която сте и вие. Всички имаме този изкривен начин на мислене. Имаме нужда да се облечем с Господ Исус Христос, с Неговата завършена праведност. И когато сме облечени с Христос, братя и сестри, напълно, това е единственият начин, по който можем да бъдем като Исус. Няма друг начин. Чистият, неопетнен характер, който ще притежават Неговите последователи, е праведността на Христос.\nЗа това говори Библията в Еремия. Тя казва, че това е името, с което ще бъде наречен Той -\n„Господ наша правда“,\nЦялата ни праведност идва от Господа. Тя не идва от никое друго място. Какво да кажем за своите дрехи? Тук просто ускоряваме темпото. Какво да кажем за своите дрехи? Каква трябва да е била дрехата, която този човек е носил? Какво мислите вие? Дрехата на...? Себеправедността. Никой от нас не страда от този проблем, нали? Дрехата на себеправедността. Библията говори за нея и я нарича... как? Омърсени дрипи. Така е. Всички знаем стиховете, нали? Знаем стиховете. Но какво означават стиховете в нашата практическа опитност ден след ден? В Исая 4 гл. Библията казва, че всички ние сме като нещо нечисто и всичката ни правда е...? Омърсени дрипи. Трябва да вкараме това във формулата, защото в Откровение се говори за праведността на светиите. Но това не са омърсени дрипи. Така че това ни казва откъде са я получили те. Получили са я от Христос, „Господ наша правда“. Затова и Павел казва, че ако праведността идва чрез закона, тогава Христос е умрял... как? Напразно. Какво по отношение на тези омърсени дрипи ни кара да бъдем толкова обсебени от тях, че не искаме да ги съблечем? Обсебени сме от тези омърсени дрипи. Възможно ли е някой, който седи тук днес, да не носи своята сватбена дреха? Възможно ли е?\nСледващият въпрос е следният:\nДали този човек сте вие?\nНе искам да отговаряте. Искам да помислите. Наистина искам да помислите, братя и сестри. Дали този човек сте вие? Печалният факт по този въпрос е, че повечето от нас всъщност са в същото положение, в което се намираше този човек. Не носим сватбената дреха.\nПо-рано говорихме за онези две категории хора, които дойдоха на сватбата. Те бяха добри и...? Добри и лоши. Има ли добри и лоши хора? Искам да помислите внимателно? Има ли добри и лоши хора? На Исус един ден беше зададен въпрос, при който младежът дойде при Него и каза:\n„Господи благи...“ „Учителю благи,“ благодаря. „...кажи ми какво да направя.“\nИ какво му каза Исус?\n„Защо Ме наричаш добър? Никой не е добър [бълг.: благ] освен...“ кого?\nСпоред Исус, има ли добри и лоши хора? Няма добри и лоши хора. Ние мислим така. Ние мислим, че има добри и лоши хора. Библията казва, че според Бог няма никой праведен, нито...? Нито един.\nТогава защо Библията казва „добри и лоши“? Те си мислят, че са добри. Има група хора, които мислят, че са...? Не толкова лоши, колкото лошите хора. Те мислят, че са добри. Тези хора влизат в църквата и е възможно мнозина да седят тук днес. Виждате ли, приятели, трябва да разберем какви сме в действителност, преди да можем наистина да оценим Христовата праведност. В каква категория хора беше според вас човекът, който не носеше сватбената дреха? Той мислеше, че е...? Добър. Царят не се интересува дали човекът е добър или лош. Царят знае, че всеки един се нуждае от дреха. Всеки един се нуждае от дреха. Това означава, че всеки е лош. Но някои не мислят, че са толкова лоши. Този човек беше един от тях. И знаем за примера на Павел. Той беше човек, който наистина онагледява много добре това за нас. Павел (само набързо), говореше за това как той е евреин, син на евреин, и фарисей от фарисеите, и той казва:\n„Спрямо закона аз бях...“?\nКолко от присъстващите тук в най- съкровената част на душата си си благодарят в края на деня, че спрямо правдата на закона през този ден те са били непорочни?\n„Благодаря Ти, Господи.“\nНепорочни. Правим това. В естеството ни е. Ние се поздравяваме сами. Ще бъде добре за нас да прочетем притчата, или разказа, за бирника, при която човекът отиде в синагогата, за да се моли на Бога, и той...? Се поздрави сам. Той каза:\n„Господи, благодаря Ти, че не съм като този лош човек. Аз всъщност съм добър.“\nОпасно е да се мисли, че някои хора са добри, а други – лоши. Това е самоизмама. Това е невероятна самоизмама.\nБях „по правдата на закона – непорочен“ (Филипяни 3:6).\nНо тогава се случи едно нещо. Той каза:\n„Но това, което беше за мене придобивка, сметнах го като загуба заради Христос“ (7 ст.).\nТой осъзна, че съществуваше по-дълбок проблем. И тогава той направи нещо. Да отворим на Филипяни 3 гл. Да погледнем това набързо. Времето ни изтича. Само още няколко минути. Филипяни 3 гл. Филипяни 3 гл. В 9 ст. Павел казва... В отричане на това той казва:\n„И да се намеря в Него, без да имам за своя правда онази, която е...“ откъде? „...от закона, а онази, която е чрез вяра в Христос, т. е. правдата, която е от Бога въз основа на вяра.“\nПавел достигна до момент, в който осъзна, че неговата праведност е омърсени дрипи, и той се отрече от нея.\n„Вече не искам това. Искам праведността, която идва от Бога чрез вяра – онази завършена праведност.“\nДали ние носим същата дреха днес? Или носим онази дреха, която в Писанието е наречена „омърсени дрипи“? Дали зависим от нещо, което сме направили или което правим успешно, и влагаме сигурността си в това? Ако нещата стоят така, братко и сестро, нека ви предупредя: събудете се преди да е станало твърде късно. Според праведността, която е от закона, вие можете да считате себе си за непорочни, но това е само докато осъзнаете, както Павел, че е необходимо да се отречете от нея. Тя е омърсени дрипи. Разбира се, ние не виждаме това с голяма яснота, но така стоят нещата. Виждате ли, това всъщност е проблемът, който имаме, защото много пъти в своето пътуване, винаги се случва така... Миналата вечер също направихме този коментар. Говорим за вярата и делата и говорим за вървенето с Христос, но някъде, някак, в хода на пътуването ние отместваме погледа си от Исус и се съсредоточаваме върху своите дела. Не ли така? Някъде по пътя. Възможно е да започнем добре, и погледът ни да е към Христос, и това е прекрасно, но по някакъв начин по пътя ние сме отместили погледа си, разсеяли сме се, и сме се съсредоточили върху делата. Искам да ви кажа нещо, което може малко да ви шокира. Аз не вярвам във вярата и делата. Виждате ли, мислим за вярата и делата като за две неща – че има вяра...\n„Добре, вярвам в Исус, сега е нужно да извърша делата."\nИ оставяме Исус ей тук.\nБратя и сестри, истинската вяра работи. Истинската вяра е една работеща вяра. В ума си ние понякога обаче имаме тази представа, че има вяра, „и не забравяй делата, братко“. Не отхвърлям делата. Разбирате ли какво имам предвид? Но в ума ни това е разделено и мислим, че вярата е тук, тя е Христос,\n„благодаря Ти, благодаря Ти много, Господи“,\nи отиваме и се залавяме за работа. Залавяме се толкова усилено за работа, че забравяме за Исус, защото сме толкова заети в опит да произведем някакво количество праведност, която да занесем на сватбеното празненство. И знаете ли какви ни прави това? То ни прави окаяни. То ни прави тъжни. То прави трудно разбирателството с нас. То ни прави завистливи. То ни прави озлобени. То ни прави сплетници, имащи зли помисли и подозрения. Това се случва.\nБратя и сестри, за Бога това е отвращаващо. Това е проблемът на Лаодикия, нали? Верният и истинен свидетел казва на Лаодикия:\n„Вие сте голи.“\nКакво мисли Лаодикия? Те си нямат и представа за това. Мислят, че са добре. Това е проблемът ни днес, братя и сестри. Ние сме голи. Нямаме Христовата праведност. Но мислим, че имаме някаква праведност. Иначе нямаше да сме тук. На чия праведност се доверяваме? На собствената ни. Това е нашият вечен проблем. И плодът на този проблем се изявява в разногласието и в разединението сред братята. Това означава, че съветът на верния и истинен свидетел наистина е верен. Това е проблемът на Лаодикия. Това е проблемът и на Ефес. Какво лошо направи Ефес? Ефес, какво направиха те? Кой си спомня? Кое друго нещо направиха те, което беше лошо? Това е единственото нещо. Знаете ли, Исус ги похвали за делата им. Той каза:\n„Знам делата ви, знам търпението ви. Знам дълготърпението ви. Знам всичко, което правите. Но имам нещо срещу вас. Едно единствено нещо. Изгубили сте първата си любов.“\nТе все още работеха, нали? Те все още правеха прекрасни неща и всичко беше наред. И знаете ли каква беше опасността за Ефес? Той каза:\n„Понеже сте изгубили първата си любов, ако не се покаете и не вършите първите дела (а тези първи дела са в действителност да се върнете към първата любов)...“ какво каза Исус, че ще направи?\n„Ще взема светилника ви от мястото му.“\nТова се случи с онзи човек. Не е ли така? Той беше отстранен от мястото му.\n„Но, Господи, той правеше всички тези останали неща.“\n„Не. Не може да има дори една нишка, направена от хора.“\nБратя и сестри, това е наистина сериозно. Просто се моля Господ да се докосва до сърцата ви, както докосна моето сърце докато се подготвях за това. Защото Бог иска да знаем, че без Христос ние сме напълно празни. И ще ви кажа нещо: според верния и истинен свидетел повечето от нас всъщност са без Христос. И не казвам това като нещо, за което да бъдем щастливи. Това е един тъжен факт. Но ако не се събудим и не осъзнаем факта, ние няма да направим нищо във връзка с него. Повечето от нас всъщност са без Христос. Ние имаме собствена праведност. Доверяваме се на собствената си праведност и имаме добро усещане за себе си, а сме в дълбока, дълбока беда.\nЗнаете ли, че Лаодикия отвращава Бога?\nОсъзнавате ли това? Бог поглежда Лаодикия и Му се догажда. Приисква Му се да повърне.\nТака изглеждаме, братя и сестри. Всички ние. Сериозно е. Праведността чрез вяра не е просто доктрина, за която знаем всичко написано, и за която имаме правилно познание за целия жаргон и цялата терминология. Тя е променяща живота опитност. И ако нямате праведност чрез вяра във вашата опитност и тя не изявява плодовете, ви каня наистина да изследвате къде се намирате в действителност. Наистина ви каня да направите това. Виждате ли, праведността е... Какво представлява праведността? Как дефинираме праведността? Праведността е... какво? Вършене на правото. Това е вярно, отчасти. Може би тук се намира проблемът ни. Праведността наистина е вършене на правото, но можем ли ние да вършим правото? Праведността е първо да бъдем направени праведни. И тогава сте способни да вършите правото. Господният служител казва, че трябва да бъдете добри преди да можете да...? Вършите добро. И това е проблемът ни.\n„Праведността е вършенето на доброто. Ще правя добро. Ще бъда добър.“\nТова се нарича „праведност чрез дела“. Това е праведността, която произвеждаше Павел. Виждате ли разликата? Разбирате ли за какво говоря? Има голяма разлика. Виждате ли, братя и сестри, Бог трябва да ни промени напълно, преди да можем да бъдем приемливи в Неговите очи. Тази промяна е да облечем дрехата на Христовата праведност. Ние я приемаме... Ние не вършим това като се покоряваме на закона. Не обличате дрехата на Христовата праведност като се покорявате на закона, нали? Така ли я обличате? И все пак повечето от нас участват в такова дело. По-добре да ускорим темпото, за да стигнем навреме до обеда. Искам да отправя предизвикателство към вас със тези последни мисли и наистина искам просто да се молите в сърцето си, наистина да изследвате сърцето си добре.\nВ какво състояние, братко и сестро, е твоето пътуване днес? Облечени ли сте или сте голи? Дали вашата християнска опитност е една окаяна опитност? И ако е така, тогава какво означава това? Защото Библията казва, че в Неговото присъствие има пълнота от радост. Не е ли така?\nБиблията нарече дрехата на праведността „дреха на хвала“. Тя е дреха на благодарението, дреха на радостта. Затова ви питам дали днес сте гол или сте облечен. Виждате ли, Ефес изгуби първата си любов и регресира до човешкото заболяване на себеправедността. И Лаодикия има същия проблем. Правим добри неща и мислим много за себе си, но Христос е... къде? Вън от Лаодикия. Това означава, че Неговата праведност е... къде? Вън.\nБратко и сестро, искам да ви задам въпрос: Вие осъдителни ли сте? Мислим, че не сме. Но дали наистина сте осъдителни? Дали седите в събота и изследвате другите?\nТвърде често. Добре, някои са честни. Какво прави Христовата праведност с осъдителността? Виждате ли, братя и сестри, наистина е нужно да бъдем честни със себе си. Толкова самоизмамени сме, че небето е шокирано от нас. Дали сме язвителни и гневни в сърцата си към братя и сестри? Имаме ли лоши подозрения? Това за вас ли се отнася? Тогава дали носите дрехата или не? И все пак мислим, че при нас нещата са наред. Мислим, като този човек, че при нас нещата са наред. Има ли раздор, завист и омраза сред нас? Ако има, тогава какво правим по въпроса? Не знаете ли, че тези неща ни държат вън от царството? Искам да си представите мислено, че вратите тук днес бяха затворени и Христос влезеше с ангелите Си. И че предстоеше точно сега, днес, Христос да изследва кой носи сватбена дреха и кой не носи. И че всеки, който не носеше сватбена дреха, щеше да бъде хвърлен вън. Какво щеше да се случи с вас, в този момент? Какво щеше да се случи с мен в този момент? Дали таим непростителност към братята си? Този брат ви е наранил, може би е извършил нещо ужасно. Може би тази сестра е казала нещо лошо. Но ние наистина не сме им простили, изпитваме язвителност към тях. Дотолкова, че знаеш ли, вече не говоря с този брат. Тази сестра тук, тя върви по своя път, аз - по моя. Не говоря с нея.\nБратя и сестри, така ли изглежда Христовата праведност? Разбирате какво казвам, нали? Христос се оглежда, за да види кой притежава Неговата праведност. Виждате ли, Той иска да ни излекува. Не ви казвам това, за да се почувствате зле по отношение на себе си. Вероятно всъщност правя това...\nЗнаете ли, вестта не е предназначена да ни накара да изпитаме добро усещане за себе си. Не съм тук, за да ви накарам да се чувствате добре за себе си. Искам да имате добро усещане за Исус Христос. Ето кого трябва да издигаме. Имали сме добро усещане за себе си твърде дълго и това приготвя за нас всякакви проблеми. В неразбирателство с братята си ли сте? Така ли изглежда праведността? Тогава какво правим по въпроса? Инатливи ли сте? Праведните хора са инатливи, нали? Виждате ли, приятели, имаме в ума си тази смъртоносна измама. Имаме всички тези характеристики и при все това мислим, че сме праведни. Казваме:\n„Но, братко, аз пазя закона.“\nЩе ви кажа нещо, което е опасен факт. Превърнали сме се в законници като пазим правилно закона, но сърцето ни е лишено от Исусовата любов. Не обичаме братята си. На сърцата ни липсват мирът и радостта на Исус. И изпитваме затруднение да обичаме братята си. Кажете ми как изобщо мислите, че обичате неприятелите си, когато със собствените си братя и сестри имате проблеми? Знаете ли, мислим, че обичаме неприятелите си. Четем стиха и си казваме:\n„О, аз обичам неприятелите си. Никога не съм ги срещал, не знам кои са, но ги обичам. Но моя брат и моята сестра, о, не.“\nВиждате ли самоизмамата, в която се намираме, братя и сестри? Това не е праведност чрез вяра. Имаме нужда да облечем сватбената дреха. Какво носите вие? Твърде често сме гледали на собствената си праведност вместо на Христовата праведност. Затова Библията казва, че трябва да гледаме към Начинателя и Завършителя на вярата ни. И искам да отправя предизвикателство към вас със следната мисъл: Вземете решение днес, като имате предвид, че говорихме за тези неща. Време е да вземете решение. И искам да направите това решение пред Господа, като изследвате сърцето си, в светлината на нещата, които споделяме. Защото това е най-голямата нужда, която имаме ние, като Божий народ – Христовата праведност чрез вяра, цялата съвкупност. Не част, при което ние допринасяме. Не по-голямата част и ние да добавяме малко. А това е завършената Христова праведност. И фактът, че я нямаме би трябвало да ни обезпокои и да ни доведе на колене, като народ, за да можем да я придобием и да не се пуснем от нея.\nВиждате ли, може да сме започнали добре, с Христос, но някъде по пътя да сме изгубили пътя, да сме изгубили от погледа Христос и да сме започнали да гледаме към собствената си праведност вместо към Христовата праведност. Казваме на Господ:\n„Благодаря Ти, Господи. Ще поема оттук нататък.“\nИ това не е достатъчно. Това изобщо не е достатъчно.\nБратя и сестри, праведността на Исус е мир и радост все повече и повече. Наистина е такава. Христовата праведност няма място за завист и раздор. Тя няма място за сплетня и за клеветничество. Тя няма място за клюкарство. Тя няма място за непростителен, язвителен дух. Ако това днес сте вие, вие сте изгубили от поглед Исус. Необходимо е да бъдете свързани наново. А според верния свидетел повечето от нас се намират в тази трагедия, в това печално състояние днес. Нуждаем се от дрехата на спасението, която е радост и мир.\nДоверяването към онова, което правим е толкова естествено за нас. И все пак къде е плодът на праведността? Не казва ли Библията, че е необходимо да разработим своята престояла земя, докато Бог дойде и навали върху нас праведност (Oсия 10:12)?\nИскам Духът да разработи тази престояла земя в сърцето ни днес. Мнозина от нас наистина се нуждаят от известно събуждане.\nИ така, братко и сестро, искам да размислите добре върху тези думи и искам да вземете решение днес въз основа на онова, което казахме.\nВремето за решение настъпи. Едно е да се проповядва, а друго - да се вземе решение. Важно е да се вземе решение. И не искам да изоставите тази възможност и да не вземете решение днес да изберете Христовата праведност, ако сте се пуснали от нея. Да се върнете при Господа, преди да си тръгнете от това място. Не искам да си тръгнете от това място голи, без дреха, без да носите сватбената дреха. Ако сте били ангажирани с клюкарство, сплетничество, язвителност, завист и разногласие с братята си, наистина се нуждаете от Исусовата праведност наново. Ако стоите настрана, далеч от своите братя и сестри, ако не се разбирате добре с тях, ви е нужна известна праведност от Исус, за да ви направи тя способни да бъдете като Исус. Твърде много от нас, братя и сестри, са наистина, наистина законнически, ако наистина сме честни със себе си.\nПазим закона. От залез до залез пазим съботата. Но не успяваме да се покланяме на Бога в живота си. Наистина не успяваме. Нямаме Духа. Единствено Христос е праведен. Не можем да пазим закона сами. Само Христос е праведен. Затова искам да дойдете отпред, ако... Искам да помислите внимателно за това: Ако това сте вие и вие сте изгубили любовта си към Исус, и сте изгубили първата си любов, и копнеете за праведността, която е от Христос, искам да ви поканя да излезете напред и да получите Христовата праведност докато завършваме с молитва. Ако има някой такъв тук, днес, каня ви в името на Исус. Знам че е трудно, знам че не е леко, защото хората наблюдават. Но, братя и сестри, това е въпрос на живот и смърт. Братя и сестри, Исус стои и пита дали ще приемете Неговата завършена праведност и дали ще се откажете от собствената си праведност. Ако има някой такъв днес, искам да ви поканя да дойдете отпред, за да можем да получим наново Исусовата праведност и да изоставим злото на собствената си праведност.\nИскам също да се молим сега и искам наистина да молим Господа, за да ни благослови. Защото Исус копнее да имаме това благословение. Искам да коленичим, ако желаете, за тези, които могат. Знам, че някои не могат. И искам да отправим заедно една молитва.\n„Елате при Мен всички, които сте отрудени и обременени, и Аз ще ви дам почивка“ (Матей 11:28).\nОтче наш, Който си на небесата, да се свети Твоето име. Отче, в името на Исус идваме като Твой народ. Господи, всички сме съкрушени, защото осъзнаваме, че нашата праведност е омърсени дрипи.\nГосподи, моля се да простиш закоравяването на сърцата ни, и, Господи, да простиш греховете ни. Твърде дълго сме отвращавали небето. В сърцето си, Господи, ние сме таили духа на противника че сме били угодни на Теб.\nГосподи, благодарни сме, че при Теб има прощение и при Теб има милост, и че Ти имаш праведност, която да ни дариш чрез вяра, наистина, само ако повярваме. Праведност, Господи, която ще ни направи да бъдем като Исус. Така че тогава Бог да може да изработи в нас да искаме и да вършим онова, което Му е угодно. Да копнеем и да се наслаждаваме на Неговия закон, а не да правим това неохотно, Господи, защото трябва. Отче, моля се да ни простиш и да я излееш върху нас отново сега тази дреха, този Дух на правдата, Духа на Исус, скъпи Господи. Отче, знам, че много сърца тук откликнаха на призива на Духа Ти. И се моля да ни дадеш благословението, обещано в Словото Ти – че ако Те потърсим с цялото си сърце, ще Те намерим. Твоето слово казва „правдата им е от Мен“. Прости ни за нашата себеправедност Господи. Отричаме се от нея и както Павел казваме:\n„Това, което беше за мене придобивка, сметнах го като загуба заради Христос. Освен това всичко смятам като загуба заради това превъзходно нещо – познаването на моя Господ Христос Исус.“\nГосподи, благодарим Ти, че всичко е наистина готово и че за нас остава само да вземем участие в тази сватба. И, облечени с Христовата праведност, Господи, знаем, че Ти ще вложиш в нас копнежи за добро и че ще ни дадеш способност да вършим, да вършим правото.\nО, Отче, моля се да положиш върху нас Своето покривало, защото е близо времето и краят на всичко е наближил. И предстои скоро Исус да се яви, за да огледа за последен път гостите. А, Отче, някои от нас са празни. Някои от нас не са готови, скъпи Господи. За някои от нас, сърцата ни са толкова сухи и празни. Дори не сме познавали Исусовата любов в продължение на толкова време. Били сме завистливи, били сме язвителни, Господи. Таили сме зли чувства против братята си. Моля да ни простиш и да ни дадеш силата да вършим правото, да се търсим и помиряваме един с друг, скъпи Господи, за да почитаме Исус. И да си тръгнем от това място не както сме дошли на него. Помогни ни, Господи, да видим ясно в какво се състои грехът ни, в какво се състои липсата ни. И ни помогни да видим завършеността на Исусовата праведност. Отче, благодаря Ти и Ти отдавам слава за това, че чуваш молитвите ни. Благодаря Ти за Твоя Дух, който присъства тук. И Ти отдавам слава, че днес на небето има радост, че в небето има ликуване.\nОтче, почитаме Те и Te възхваляваме - Теб, великия и могъщ Цар, вечния Бог, защото Ти Си Богът на любовта и милостта. Благодарим Ти, че ни прие във Възлюбения. Благодарим Ти, че ни постави в небесните места с Него, като възложи върху нас всяко едно благословение.\nОтче, отправяме тази молитва в името на Исус, заради Него, с благодарност. Амин.\nПроповедта на Надер Мансур "Да бъдеш като Исус" може да изтеглите ОТТУК!


Искате ли диетата да бъде не само ефективна, но вкусна? След това трябва да обърнете внимание на версията на скаридите. Морските дарове се препоръчват за всички момичета, които следват своята фигура и всичко това благодарение на тяхната хранителна стойност.\nОсвен че са вкусни, скаридите са диетични и здрави:\nте съдържат само 8% мазнини;\nв скаридите има омега-киселини, които са необходими за женското тяло;\nсилиций и витамини В, които са част от тези морски дарове, имат положителен ефект върху състоянието на кожата, косата и ноктите.\nКачествените скариди имат еднороден розов цвят. Наличието на петна може да означава втори замръзване. Ако скаридата има права опашка, то е готова, когато вече е мъртва.\nПродължителността на този вариант на загуба на тегло варира от 7 до 10 дни.\nСкариди могат да бъдат използвани варени, варени на скара, както и пържени, но ние ще следваме варианта по-добре да не се увличат. Ежедневно се препоръчва да се хранят до 350 г.\nВ допълнение към скариди, е позволено да се яде не-скорбяла зеленчуци, които най-добре се консумират сурово. Не забравяйте за зеленчуци, лук и чесън, от които можете да готвите вкусен сос.\nЩо се отнася до плодовете, тяхното количество трябва да бъде намалено до минимум. Това правило не се отнася за лимоните. От него можете да направите сос за салати и скариди. Лимонът не само подобрява вкуса на ястието, но помага да се асимилира жлезата, открита в скаридите. Използвайте не повече от 2 бр. на ден.\nЗа десерт можете да ядете горски плодове, например ягоди или малини, както и не повече от 300 грама зелени ябълки.\nПо време на храненето се позволява да пият вода, натурални сокове и обезмаслено мляко.\nАко чувствате силен глад, яжте малко парче варена пилешка гърда, но това е само в екстремни случаи.\nНеобходимо е напълно да се изключат брашно, полуфабрикати, сладки и други висококалорични продукти.\nМного хора имат алергия към морски дарове, така че преди да ги използвате, консултирайте се с лекар. Не се препоръчва употребата на тази диета за хора, които имат чернодробно заболяване, щитовидна жлеза, алергичен ринит и конюнктивит.\nВариации на диетата на скаридите\nДиета на ябълково-скариди за 3 дни\nПрез това време можете да използвате каквато и да е количество скариди, които трябва да се варят в осолена вода. Броят на ябълките също не е ограничен. Тези дни можете да пиете негазирана вода, кафе и чай, но без захар. За 3 дни можете да се отървете от 3 кг. Според слухове този вариант на отслабване, който Анна Семенович се радва.\nЗа да се приложи този вариант на нарастващо тънко е възможно веднъж месечно като дни на разтоварване. Но ще постигнете добри резултати само ако започнете да се храните правилно и да играете спортове.\nДиетата на скаридите за 7 дни\nДнес е разрешено да консумират около 350 грама скариди, една трета от които се оставят да се запържат. В допълнение, ежедневно се препоръчва да ядете до 1 кг зеленчуци. То може да бъде: домати, краставици , всяко зеле, черен пипер, моркови и зелени. Два пъти позволяват да готвят и да ядат салата от варено цвекло. В продължение на 7 дни може да загубите до 3 килограма наднормено тегло.\nЗа да направите скаридите вкусни, можете да добавите към тях зехтин, лимонов сок, чесън и зеленчуци.\nНе забравяйте за водата, необходимата сума трябва да бъде 1,5 литра.\nПрепоръчва се да се яде 4 пъти на ден.\nЗа разнообразие от ежедневни менюта, зеленчуци и скариди може да се приготви супа, салата и да се пекат във фурната.\nДиета върху зелена елда\nКак губят тегло те?\nКакво да дам на близнаците за рождения им ден?\nКак да направите мацка у дома?\nМегън Марке и Патрик Джей Адамс напускат "форс мажор" след седмия сезон\nЗлато пиърсинг в пъпа\nКак да изглеждате грандиозно?\nМравки в апартамент - как да се отървете?\nСушени ябълки - съдържание на калории\nМелиса Маккарти се грижеше за момичетата-pyshkah и пуснала линия дрехи плюс размер\nПатън Осуалт и Мередит Саленгер се ожениха 18 месеца след смъртта на първата жена на комикса\nКакво помага на жълтия кантарион?


SEO Оптимизация - Качествен органичен трафик | Monato\nSEO оптимизацията е най-устойчивият начин да издигнем Вашият сайт на челните позиции в Google. Така може да бъдете сигурни, че потенциалните клиенти ще Ви намерят, чрез органичен/безплатен трафик.\nОрганичния трафик ще повиши броя на посетителите, които ще се превърнат във Ваши клиенти.\nПо-висок ранк при търсене\nВашият сайт ще се показва на по-предни позиции в търсачките по ключови думи, подходящи за бизнеса Ви.\nПо-голям органичен трафик\nТърсейки Ви в търсачките, много повече потребители ще Ви намират. Органичния трафик не само ще повиши трафика Ви, но ще Ви спести и пари.\nДобрата SEO оптимизация е много добра дългосрочна инвестиция, която ще Ви спести разходите за реклама във времето.\nНа какви ресурси разчитаме?\nОсвен голям набор от качествени линкове за вашият сайт, използваме най-добрите специализирани софтуери в сферата на SEO оптимизацията. Специализираните софтуери, които използваме струват хиляди и са едни от най-добрите на пазара. Това е една от причините зад качеството на нашите услуги.\nАнализ и намиране на ключови думи\nПроучването на ключовите думи е еквивалент на проучването на потенциалните клиенти при маркетинга. За да намерим правилните ключови думи е необходимо да анализираме потребителското поведение. Успехът в този процес, може значително да увеличи Вашия пазарен дял.\nАнализ на уебсайт трафика\nЩе анализираме поведението на посетителите във Вашия сайт, отговаряйки си на въпроси от типа - колко време прекарват на сайта, от къде идват, кои ваши страници посещават и други полезни статистики. Идеята е, че с наличието на този анализ, ще можем да оптимизираме потока на посетители и да манипулираме тяхното поведение.\nЗа да имаме по-голяма яснота за пазара на Вашия бизнес, ще анализираме 5 от най-големите Ви конкурента. Ще проучим как подхождат към своята SEO оптимизация и стратегия за развитие на сайта си.\nКрайният резултат, които искаме да постигнем - привличане на целевата аудитория и превръщането й в реални клиенти!\nСтремим се да оправдаем многократно парите, които клиента инвестира в SEO оптимизация. Целта ни е да подобрим позициите на нашите клиенти в търсачките, привличайки колкото се може повече качествен трафик.\nПредлагайки качествената SEO оптимизация, ще успеем да повишим органичния трафик. Именно той ще увеличи броя на конверсиите в сайта Ви.\nНаправете запитване и ние ще направим безплатен SEO анализ на сайта Ви.\nНе е това което търсите? В случай, че искате още сега голям трафик за Вашия сайт, може да разгледате услугите ни за реклама във Facebook и Google.


Bastide Rose - НАЙ-НИСКИ ЦЕНИ от agoda.com\n99 chemin des Croupieres , Le Thor, Л'Ил-сюр-Соргю, Франция, 84250 - Покажи на картата\n"Very helpful owner and a delightfully peaceful but interesti..."\nВ близост Le Thor Лез Отре\nНезависимо дали сте турист или пътувате по бизнес, Bastide Rose е перфектен избор за настаняване в Льо Тор. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Bastide Rose отличното обслужване и достъпните съоръжения допринасят за Вашия незабравим престой. Хотелът предлага достъп до широк спектър от услуги като съоръжения за инвалиди, съхраняване на багаж, гледане на деца, семейна стая, ресторант.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като хидромасажна вана, климатик, отопление, бюро, балкон/тераса. Възможностите за отдих, които хотелът предлага са гореща вана, открит басейн, риболов, детска площадка, конна езда, които също предоставят бягство от ежедневието и предразполагат за пълна почивка. Открийте интригуващата комбинация от професионално обслужване и широка гама удобства в Bastide Rose.\nВсички типове туристи (19) Двойка (14) Самостоятелно пътуващ (1) Семейство с малки деца (1) Семейство с големи деца (2) Група (2)


Носител на голямата награда „Дентален мениджър на годината“ 2018 и статуетката „Адмира“ е д-р Павел Панов, „Панов Дентал“, София | АДМБ\nТя му бе връчена в присъствието на над 150 гости – официални лица, представители на целия дентален бранш, журналисти и др. в х-л „Маринела“, София, на 16 ноември т.г.\nОстаналите награди – „Българска дентална клиника с европейски измерения“ – носител Дентална клиника „Диамант Дент”, д-р Николай Николов, Пловдив.\n„Ключът към успеха“ – специалната награда от името на АДМБ, стана притежание на д-р Иво Цветков, AVI Dent, Пловдив.\nНай-зъболекарската награда – „Фамилната дентална практика – традициите раждат бъдещето“, отиде при д-р Боривойе Чирич, Пирот, Сърбия.


По пътеките с Любо Ботушаров част 3 – Gravitamin\nИстории и интервюта\nПо пътеките с Любо Ботушаров част 3\nфотограф Димитър Щуров\nОт толкова години на велосипеда , какво все още не си научил да правиш с него и ти е трудно?\nНяколко неща са. Първо се сещам за баланс на задна гума – знам теорията, но така и не седнах да го овладея. Имам някакъв вроден страх от падане назад и това също ми пречи да го науча добре.\nДругото нещо са скоковете. С малки такива се справям, но средните и големите ме плашат много, изобщо не смея да се пробвам. В това отношение много ми липсва адекватна инфраструктура за упражения, например 3-4 пада един до друг, но с разлика във височината 15-20 см, или пък трапецовидни скокове един до друг с различна дължина. Но най-вече смелост ми липсва, де! 🙂\nРазкажи ни за най-трудното си преживяване с велосипед?\nО, това зависи много от гледната точка, от критериите за трудно. Ако гледам в най-комплексен смисъл, мисля че състезанието Home Mountain Enduro 2015 беше най-трудното ми каране. От една страна, след доста проби на тестови байкове, тъкмо се бях завърнал към моя личен, който вече е безвъзвратно остарял като геометрия, а на всичкото отгоре и спирачките му не бяха съвсем в ред. Така че от самото начало изпитвах затруднение да карам достатъчно добре с моя си байк, не можех да му свикна. Към това се добавиха много тежките условия – след обилен дъжд предишния ден, пътеките бяха кални, хлъзгави, а те и по принцип са си доста технични и трудни. Първият етап също бе смазващ във физическо отношение, което пък ме доведе до психически срив още в края му – не заради някакви амбиции, дори не бях питал къде съм в класирането, а просто защото с оглед на всичко изброено карането не ми вървеше, не ми харесваше. Едва издържах до края, а в следващите дни се оказа, че и за тялото ми това е било едно от най-натоварващите карания изобщо.\nОт гледна точка на физическо натоварване обаче си спомням едно друго каране, в Родопите през 2004 г. То започна на шега във форума с някакво невинно подхвърляне на Димитър Димитров (did), че слънчасал и му се карало. За ден-два се събрахме шарена групичка от цялата страна, а did и Наката ни поведоха на двудневен преход в Родопите. Ама тогава техните нормални карания бяха такива, че първият ден на този преход включваше 90 км с 2700 м изкачвания…завършихме карането някъде след 22:00 ч при хижа Пашалийца и някои от нас буквално бяхме грохнали. Вторият ден спешно бе променен като маршрут. 🙂\nИма и две карания в Рила, в които за малко щяхме да нощуваме в гората. При едното се наложи да изоставим велосипедите си в едно дере и да слезем пеша надолу, а на следващия ден се върнахме да си ги приберем. (http://www.mtb-bg.com/index.php/trails/travel/97-travel029) При другото бяхме петима души и с последните слънчеви лъчи намерихме изход в една повалена от ураган гора, като едва няколко часа по-късно пристигнахме при колите. (http://www.mtb-bg.com/index.php/trails/travel/471-travel043) Такива карания (най-често в компанията и на Щуров) имам доста, но при тези двете наистина бяхме най-близо до това да правим компания на мечките и като цяло бяха трудни в много отношения.\nА пък в техническо отношение една от най-трудните пътеки, които съм карал, е тази от вр. Мусала към едноименната хижа, т.е. основната пътека по северния склон. (http://www.mtb-bg.com/index.php/trails/travel/72-travel022) Това е изключително трудна, спъната и опасна пътека, в която умората се натрупва само за няколкостотин метра. Аз тогава бях и с твърдак. Спомням си, че повечето снимки направихме първия ден, докато се изкачвахме към заслон Леденото езеро. И добре, че така направихме, защото на следващия ден в долната част вече нямах сила в ръцете и много от трудните участъци, които бях преодолял за снимките, не успях да мина при цялостното спускане.\nКакво се промени в карането ти през тези години, през какви периоди премина?\nПромениха се най-вече увереността и уменията, макар че и по двете неща трябва още много да подобрявам. С възрастта все по-трудно поемам рискове, но пък с натрупания опит скоростта ми като цяло е по-висока и най-важното, по-добре контролирана.\nНе мога да разделя карането си на периоди, освен това, че първите 10 години прекарах с твърдаци, но това е главно поради финансови причини. Не съжалявам обаче, твърдакът е страхотна школа и във всички случаи пълноценен велосипед, стига да е с добра геометрия и хубава вилка.\nПрез цялото това време обаче съм карал винаги каквото и колкото мога – спускане, крос-кънтри от такъв тип, който после започнаха да наричат all mountain и ендуро, фрийрайд и дори състезателно крос-кънтри в редки случаи. Но всичко това винаги е било смесено, не е разделено на периоди.\nАко трябва да си измисля периодизация, бих казал, че до момента като планински колоездач съм минал през три етапа, макар и доста смесени един с друг. В първия откривах всичко отначало, изцяло самодейно, без учители, без инфрасруктура, само с природни и естествено заложени умения. Във втория етап този опит, както и прочетени или чути тук-там неща доведе до повече увереност и стабилност, но без особено осмисляне на нещата – карах сравнително добре, но без да отчитам кое как и защо се случва. Сега съм в третия етап, в който вече знам, че малко знам, т.е. виждам колко още имам да наваксвам по отношение на техниката на каране, определени препятствия и предизвикателства и т.н. Интересното в момента е, че чета, слушам и анализирам много повече, но пък не съм толкова смел и за определени неща зная какво трябва да направя, за да мина на следващото ниво, но не смея току така да поема сериозен риск.\nфото Wouter Cleppe\nКое е идеалното каране? От толкова много пътеки, кое е останало в сърцето ти и защо? Имаш ли мечта да караш по определено трасе/пътека/местност ?\nС един приятел често се шегуваме, че трябва да направя списък с всички пътеки, които съм карал. Интересно ни е колко ще бъдат, ама аз знам, че са стотици и нямам време дори да ги изброя. В сърцето ми обаче не са самите пътеки, а преживяванията и приятелите. Това означава да започна и да завърша деня в приятната компания на хора, с които има какво да си кажем, с които споделяме обща страст към приключението, към откривателството и към техничните пътеки. Съответно това са и съставките на идеалното каране – да има известно физическо предизвикателство, но без да се стига до преумора; да има приключение и непознати неща, но без да търсим зорлем храсталаците (те сами ни намират!); и в крайна сметка за завършим с някоя пътека, по която бихме карали отново и отново, макар че не винаги остава време да я повторим. В този ред на мисли твърде много са тези ценни моменти в сърцето ми и се надявам, че ме очакват още повече.\nАко говорим конкретно за пътеки, не мога да огранича най-добрите дори до топ 10, просто са много повече. Идеалната пътека за мен е технична и трудна, но не спъната, а такава, по която мога да карам със скорост, да прескачам и да се заигравам с определени препятствия, да избирам линии, да има забавни завои и на отделни места някой наистина труден и спънат участък, серпентина или нещо подобно. Изобщо, колкото по-разнообразна е пътеката, толкова по-добре! .\nКак оценяваш промените в стандартите на толкова много компоненти – гуми, кормила лапи, шокове? Създаване на по-добър продукт, разширяване на гамата, само за да печелят пари? Как виждаш развитието на пазара в последните 2-3 години?\nНе ми харесва! Мисля, че индустрията залитна към създаването на суперскъпи, супертехнологични велосипеди, които просто няма как да увеличат удоволствието съразмерно с цената си. Желанието всяка година да се предлага нещо ново, нещо “по-добро” води до все повече размери, стандарти и разработки, като в много случаи потребителите вече нямат крайната дума дали наистина предпочитат едното пред другото. Цикълът на технологично обновяване стана много кратък, ако преди 3-4 години съм си купил чисто нов и доста скъп велосипед, той би бил твърде малко съвместим с това, което излиза на пазара в момента.\nАко тези промени настъпваха изцяло заради интерес от страна на потребителите, не бих имал нищо против. Но това, което аз виждам, е едно постоянно тласкане на потребителите към нови, модерни неща, само за да се развива пазарът, а не да се развиват продуктите към по-добро.\nМога да дам много примери, но ще се огранича до няколко от най-очевадните. 29-цоловите велосипеди например са нещо, което се наложи на пазара заради по-добрите си качества в определени дисциплини. Те навлязоха бавно, не бяха приети отведнъж и едва когато една критична маса от потребители усетиха предимствата им в определен вид каране (крос-кънтри), започнаха да се разпространяват бързо и повсеместно. Дотук добре! Идеята за 27.5 сама по себе си не е лоша, аз не съм противник на този размер, велосипедите с такива колела са приятни за каране, доста стабилни и хубави. Но искаха ли потребителите 27.5 да измести 26-цоловите? Някой попита ли ги? Аз разбирам напълно, че е скъпо за индустрията да поддържа три размера колела, твърде много са. Но някой изчака ли пазарът да реши дали има по-голямо търсене за 27.5 спрямо 26? Не, просто всички производители подеха в хор песента, че 27.5 е по-добре от 26 и постепенно подмениха по-малкия размер с по-големия. Аз обаче почти не познавам хора, които да твърдят еднозначно, че 27.5 им харесва повече и познавам доста, които твърдо предпочитат 26. За мен има една твърде логична причина за това и тя се крие в приоритетите. Ако погледнем трите размера, всеки има своите плюсове и минуси, нали така? Обаче между 26 и 29 разликите, респективно плюсовете и минусите, са много по-отчетливи, отколкото между 27.5 и 29, от една страна, и 26 и 27.5 от друга. Това ще рече, че ако на човек приоритетите му са свързани с повече стабилност, по-голяма инертност на колелата, по-добро газене и т.н., най-логично е да избере 29ка. Ако пък приоритетите му са за повече здравниа и коравина на колелата, повече пъргавост и по-добро завиване, тогава най-логично е да избере 26ца. Разбираш ли, не мисля, че са много хората, особено сред напредналите колоездачи, които търсят златната среда – те по-скоро търсят ясно изразените предимства за своя стил каране. А вместо това индустрията им казва: 26ците имат своите предимства, ама ние не смятаме, че те са важни за вас – слушайте ни, 27.5 е по-добре, затова преминаваме към него. Това никой в индустрията няма да го признае, всеки ще каже: Ама как, то търсенето за 27ците се увеличи, всички конкуренти минаха на него, нямахме избор, пазарът го наложи… Само че, когато си говоря с хора като мен и теб, с крайните потребители, аз виждам следната картинка: не познавам нито един човек, който да е бил “принуден” да си купи 29ка, т.е. да не е имал избор, да си е купил такъв байк, защото е нямало друго в магазина. Затова казвам, че 29 навлезе естествено, като осъзнат избор на потребителите. И познавам десетки, които караха или карат 26ци с най-голям кеф, но ако искат да сменят рамката или велосипеда, просто не могат вече да си купят нещо читаво и достъпно с този размер!\nИма и още един пример, който за мен е направо обида спрямо интелигентността на потребителите. Преди години, когато бе предложена и наложена проходната ос 15х100 мм, отново никой не попита потребителите, никой не изчака те чрез покупките си да отсъдят имат ли нужда от 50 грама по-ниско тегло, или предпочитат да имат по-корава вилка. Защо слагаш проходна ос по принцип? Очевидно за повече коравина, значи тя би трябвало да е приоритет и да се развива този стандарт към олекотяване и усъвършенстване. Да, ама индустрията имаше нужда от нещо ново, от нещо нишово, нека 20х110 си остане за спускачите, пък за другите да направим 15х100, та да си подменят постепенно вилките и главините. А най-малоумното в цялата ситуация е, че сега се появи още по-нов стандарт – 15х110 мм, защото, разбираш ли, 100 мм се оказаха недостатъчни за широки гуми, а и по-кораво било… А добро утро!\nРазбира се, нещата не са черно-бели. Има и много промени към добро. Най-отчетливите предимства на съвременните велосипеди за мен са в геометрията. Аз лично там усещам най-голямо подобрение. Парадоксалното е, че те не зависят толкова от другите промени, т.е. можехме да имаме примерно 26-цолови велосипеди с 20х110 мм ос отпред, 12х142 мм ос отзад, дълга горна тръба, малък челен ъгъл, ниско средно движение… и тогава потребителите да решат дали предпочитат тях за АМ/ендуро, или нещо друго.\nКак оценяваш развитието на курортите ни в насока планинско колоездене? Инициативата е повече тяхна или на хората, които извършват самата дейност? Някакси аз лично не виждам стъпки в това постоянни всяка година, но все пак имаш повече наблюдения? Можем ли да се превърнем в турситическа дестинация по велотуризъм?\nСпоред мен развитието все още е недостатъчно, но това е свързано с общата конюнктура в България. Давам ти веднага пример – за да печели един курорт стабилно през лятото от планинско колоездене, той не може да разчита на българския пазар – следователно трябва да докара хиляди чужденци през сезона. Но чужденците са свикнали да получават много и качествени услуги – те имат нужда от първокласна инфраструктура (трасета и маршрути от всякакъв тип, учебни паркове и съоръжения, модерни лифтове, качествени и модерни велосипеди и екипировка под наем, ясни и подробни карти), кадърен и услужлив персонал към нея (като се започне от рецепцията и обслужването в хотелите, мине се през сервиз, водачи, инструктори и планинска спасителна служба с достатъчно модерно оборудване). Всички тези неща няма как да се появят изведнъж, т.е. може би има, но това би изисквало много голяма инвестиция и пак не съм сигурен, че в България има кой да я реализира, т.е. дори да ги има парите накуп, пак няма достатъчен капацитет в страната всичко изброено да се случи за 1-2 години например. А дори и да го имаше, трябва да му се направи масирана и адекватна (на точните места) рекламна кампания в чужбина.\nТака че пак се връщам към моята си теза – развитието на курортите ни е такова, каквото реално позволяват настоящите условия. Според мен инициативата засега е повече на хората, които развиват байкпарковете, докато курортите още не са убедени във възвращаемостта на подобни инвестиции. За жалост това опира и до самия манталитет и мироглед на голяма част от българския бизнес. Курортите ни драпат да се конкурират с алпийските дестинации за зимен туризъм, готови са заради това да унищожат огромни площи дива природа, но тъжното е, че дори тогава не можем да конкурираме Австрия, Швейцария, Франция или Италия, защото при нас обслужването и допълнителните екстри не са на високо ниво, самата инфраструктура (хотели, пътища, че и самите курорти понякога) е правена пет за четири, с желание за бърза печалба, а не за устойчивост и постепенно замогване. В резултат на това, ако развитието продължава в посока количество, а не качество, ще бъде повторена изцяло грешката от Черноморието – хиляди квадратни метри бетон и второкласни и третокласни чуждестранни туристи, т.е. ще развиваме евтин туризъм, от който всяка просперираща държава гледа да се освободи.\nНа мен лично ми се струва далеч по-перспективно българските курорти да конкурират чуждестранните с летен туризъм, включително с планинско колоездене. Предпоставки за това са по-дългото и топло лято (реално МТБ сезонът може да бъде откриван още през май и закриван чак през октомври), разнообразните планини, липсата (все още) на прекалено много хора по пътеките, т.е. липсата на забрани за каране и конфликти и дори, ако щеш, необходимостта от по-малко инвестиции за всичко това. На всичкото отгоре планинските колоездачи не са най-разглезените и взискателни туристи – те искат нови места, приключения, а не задължително петздвезден лукс.\nМен ако ме питаш, можем да се превърнем в страхотна туристическа дестинация за велотуризъм, обаче тези неща като насоки се задават от хората с парите (инвеститорите) и от държавата, която би трябвало да мисли за приоритетите и предимствата на България във всяка една област, включително туризма. Затова между “можем” и “ще” все още има голяма празнина.\nКакво е да си Любо Ботушаров?\nПонякога е много хубаво, друг път е доста сложно. 🙂 Означава да се опитваш да бъдеш себе си, да имаш принципи и да не се отказваш лесно от стремежите си, което не е задължително да води до най-добри резултати и последици, погледнато отстрани.\nMTB-BG.comинтервюлюбо ботушаровпланинско колоезденепо пътеките\nПо пътеките с Любо Ботушаров част 1\nПо Пътеките с Димитър “Щуров” част 1\nПо пътеките с Любо Ботушаров част 2\nВъведете кода Time limit is exhausted. Please reload the CAPTCHA. six + seven =\nВелометрия: Ram Synergy 26″ 2015\n© 2010 Gravital OOD. All Rights Reserved.


Директория за статии » Метални навеси от поликарбонат за дома и бизнеса\n09.04.2019 | Автор: sunnyblind | Статия от Производство\nЗащо да изберем метален навес за нашите нужди?\nМеталните навеси са широко приложими както в частни, така и в търговски сгради. Използват се за покриване на паркинги за автомобили, спирки – подслон за хора, спирки за обществен транспорт, козирки над входа на сградата, тераси, барбекюта, стопански постройки, навеси за дърва за огрев, беседки, паркинги, летни градини.\nОгромното предимство на металните навеси от поликарбонат или сандвич панели пред тентите от плат е, че ви осигуряват приятна сянка през лятото, сигурно място в дъждовно време и покрив през зимата.\nПредимства и недостатъци на метални навеси\nВсички видове метални навеси се справят идеално както в горещените, така и при ниски температури. Те са устойчиви на естествени физико-химични, биологични и механични натоварвания. Но, все пак трябва да се има предвид, че металът се загрява бързо!\nТова трябва да се има предвид при изграждането на навеси за почивка (беседки) така че, е добре да се направи дървен парапет в беседката, както и дървени седалки.\nОсновният враг на металните навеси е ръждата, която може да причини значителни щети, дори да унищожи структурата на метала за кратко време.\nИзбягването на фаталните последици ще трябва да се предотврати с обработката и защитата на металните елементи на навеса с поцинковане и боядисване.\nИма и вариант да се изработи от алуминий, но крайната цена ще е доста по висока.\nТехническата страна на въпроса – проекти и изчисления\nАнализирайки всеки чертеж на навес от профилна тръба, дизайнът може да бъде представен в две части: метална рамка и покрив. Основата е вертикална колона от кръгла тръба квадратни или „П“ образни профили.\nЗа да придобиете пълна представа как ще изглежда навесът още пред да е изработен, фирма Съни Блинд Ви предлага визуализация на продукт.\nТова дава твърдост на металната конструкция, помага да се запази геометрията, дори при значителни натоварвания.\nПрепоръчва се стълбовете да се поставят на разстояние 1,5-2 м един от друг. Ако сградата е в непосредствена близост до къщата, гараж, баня и т.н., тогава е препоръчително да се поставят подпорни колони в близост до основната сграда, която ще държи навеса.\nНавеси с ферми\nОсновният товар от валежи и пориви на вятъра пада върху покривната система на навеса, така че е важно да се направи правилното изчисление на фермите, да се определи дебелината на профила за неговото производство.\nНавесите тип ферма биват: Триъгълна, многоъгълна, успоредна.\nЗа да се изчисли правилно фермата от профилна тръба за навес, е необходимо да се вземат предвид снега, натоварванията от вятъра, ъгъла на наклона на покрива, размера на конструкцията.\nЕкспертите ще ви помогнат да избегнете грешки в доста сложни инженерни изчисления.\nМеталните конструкции тип навес могат да се заварят на самия обект. Другият и по популярен начин е да се заварят, да преминат обработка на поцинковане и боядисване в цеха на производителя. След това се сглобяват на обекта посредством болтове.\nприложение на навеси от метални профили\nМеталният профил днес се превърна в един от най-популярните и търсени материали за производство на навеси от различни видове и типове с поликарбонатно покритие, тъй като основното му предимство е дълъг експлоатационен живот.\nАко се погрижите за такъв навес правилно, тогава ще можете да го ползвате десетки години. Такива навеси могат да се използват на различни места:\nв частни селски къщи за създаване на големи покрити площи на територията;\nОбхватът на навесите от метален профил е доста обширен, тъй като те са универсални структури с голям брой различни модификации.\nВ допълнение, има сенници от купол, дъга, пирамидална форма, както и единични и двойни склонове.\nРейтинг: 6.0 от 6 звезди. (от 7 гласа)\nМетални навеси от поликарбонат за дома и бизнеса, 6.0 out of 6 based on 7 ratings


El Nogal Home - НАЙ-НИСКИ ЦЕНИ от agoda.com\nAvda. Juan Sebastian Elcano 62, Есте, Малага, Испания, 29017 - Покажи на картата\n"The woman in the lobby was so nice and I would love to come..."\nВ близост Есте Център на град Малага Център на град Малага Център на град Малага\nТази очарователна къща за гости разполага с типичен андалуски двор с тераса за слънчеви бани и сезонна хидромасажна вана. Тя се намира в спокойния жилищен район Педрегалехо в източната част на град Малага и в близост до плажа. Климатизираните стаи къщата за гости са декорирани в атрактивен традиционен стил. Всяка от тях е със самостоятелна баня и предлага безплатен Wi-Fi интернет достъп. Хостел El Nogal разполага и с хидромасажна вана на открито, която може да се използва безплатно по време на летните месеци. Освен това тук има малко кафене, където гостите могат да закусят. Хотелът е недалеч от плажа, стария исторически център, музея на Пикасо и всички барове и нощни заведения. Редовни автобусни линии до Театинос, Пуерта Бланка и Олимпийския стадион тръгват от спирка точно до сградата.\nИнформация относно плащането: В деня на пристигане кредитната карта, представена като гаранция за резервацията, ще бъде таксувана, за да получите достъп до къщата за гости и стаята си. Рецепцията е отворена от 09:00 до 16:00 часа. Ако възнамерявате да пристигнете извън тези часове, моля, свържете се предварително с къщата за гости, за да получите указания за настаняване. Моля, имайте предвид, че за късно настаняване, което не е предварително уговорено, се заплаща допълнителна такса от 10 EUR. При пристигането си гостите трябва да представят кредитната карта, използвана за извършване на резервацията. Необходимо е гостите да се свържат с къщата за гости предварително, ако не са притежатели на тази карта. Моля, уведомете предварително El Nogal Home за очаквания час на пристигането ви.\nВсички типове туристи (322) Двойка (156) Самостоятелно пътуващ (73) Семейство с малки деца (32) Семейство с големи деца (8) Група (55)


Предстои ли стагфлация и как да се предпазите? - FXTrading\nHomeАкцентиПредстои ли стагфлация и как да се предпазите?\n03/05/2022 Борис Петров Акценти, Мнения 0\nСтагфлация е един икономически термин, който не е много познат на широката публика, въпреки това този феномен може да предизвика огромни проблеми в икономиката и да се отрази сериозно на стандартна на живот. Ето защо в тази статия ще получите отговор на въпроси като:\nКак да се подготвите за стагфлация?\nТова е един изключително неприятен икономически феномен, който вкарва правителствата и централните банки в една много труда ситуация, тъй като:\nЕто и как изглеждат инфлацията (CPI), икономическият растеж (GDP) и безработицата в САЩ за периода 1965-1985 година:\nЯсно се виждат няколко резки повишения на инфлацията и няколко икономически рецесии. А безработицата достига двуцифрени нива.\nСлед като вече знаете какво е стагфлация, колко дълго може да продължи стагфлацията и че стагфлацията е възможен сценарии в следващите години, то трябва да дадем отговор на ключовия въпрос – как да подготвите Вашия портфейл за стагфлация.\nСледващата графика на Shroders показва, че златото и суровините се представят най-добре по време на период на стагфлация от 1973 година насам, което едва ли е голяма изненада.\nДа разгледаме и една графика на Bank of America, която касае 70-те години на миналия век и отново показва, че златото е най-добре представящия се актив по време на стагфлационния период през 70-те.\nСледващата графика пък ни показва, че акциите на енергийни компании също могат да бъдат добра възможност във времена на стагфлация. Това изглежда логично на фона на споменатото по-горе, че стагфлацията може да бъде предизвикана именно от високи цени на петрола.\nКакво е крива на доходността по облигациите и как да тълкувате?


Трион - Jetcut - store.bg\nДвор и Градина Инструменти Триони и ножовки Трион - Jetcut\nКаталожен номер 2-15-244\nТрионът модел "Jetcut" от "Stanley" е подходящ за рязане и подрязване на дървен материал, дърва и PVC материал. Той има острие с дебелина 7 mm, за стабилна и прецизна работа. Зъбите са ръчно заточени с 3 режещи ръба, които позволяват чист разрез. Двукомпонентната дръжка е изработена от качествена пластмаса с меко покритие, осигуряващи удобно захващане. Ергономичната ѝ форма позволява рязане под ъгъл 45° и 90°. Цялата дължина на трионa е 55 cm.\nЗа да оцените продукта "Трион - Jetcut", изберете цифрата отговаряща на Вашата оценка по десетобалната система:\nИзползваните в представянето на "Трион - Jetcut" текстови, графични и други материали са собственост на носителите на авторските им права.